OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 1 Pv 196/15/6611-34	Zvolen 07.09.2016 
EEČ: 2-51-80-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 156 odsek 1 Trestného zákona
Rozhodol: 	prokurátorka Okresnej prokuratúry Zvolen 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 156 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
dňa 18.10.2014 v poobedňajších hodinách vo XXXXX v časti Pod dráhami v neobývanom objekte za zimným štadiónom fyzicky napadol XXXXX, nar. XXXXX, trvale bytom XXXXX a to tak, že ho polial horľavou látkou a následne ho zapálil, čím takto XXXXX, nar. XXXXX, trvale bytom XXXXX podľa znaleckého posudku č. 46/2015 vypracovaného znalcom XXXXX spôsobil popáleninu 9-ich % povrchu tela II. stupňa v oblasti vonkajšej, bočnej plochy ľavej dolnej končatiny, v oblasti prechodu stehna a lýtka o ploche 420 cm^2 s dobou liečenia 35 dní, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho. 

Odôvodnenie:
Poverený príslušník OO PZ XXXXX pod sp. zn. ORP-365/ZV-ZV-15 dňa 08.04.2015 začal postupom podľa § 199 ods. 1 Tr. poriadku  trestné stíhanie a následne dňa 23.09.2015 postupom podľa § 206 ods. 1 Tr. poriadku vzniesol obvinenie XXXXX, nar. XXXXX vo XXXXX, naposledy bytom XXXXX, XXXXX pre prečin ublíženia na zdraví podľa § 156 ods. 1 Tr. zákona na tom skutkovom základe, že dňa 18.10.2014 v poobedňajších hodinách vo XXXXX, v časti Pod dráhami v neobývanom objekte za zimným štadiónom fyzicky napadol XXXXX, nar. XXXXX, trvale bytom XXXXX a to tak, že ho polial horľavou látkou a následne ho zapálil, čím takto XXXXX, nar. XXXXX, trvale bytom XXXXX podľa znaleckého posudku č. 46/2015 vypracovaného znalcom XXXXX spôsobil popáleninu 9-ich % povrchu tela II. stupňa v oblasti vonkajšej, bočnej plochy ľavej dolnej končatiny, v oblasti prechodu stehna a lýtka o ploche 420 cm^2 s dobou liečenia 35 dní.

V priebehu vyšetrovania boli zabezpečené potrebné dôkazy vo forme výsluchov svedkov včetne poškodeného XXXXX, ktoré sú súčasťou spisového materiálu ako aj listinné dôkazy vo forme lekárskych správ a znaleckého posudku a ďalších listinných dôkazov. Súčasťou spisového materiálu sú takisto správy k osobe obvineného včetne úmrtného listu s prekladom z nemeckého jazyka (č.l. 70-71 spisu). 

Vykonaným dokazovaním v priebehu prípravného konania bolo preukázané, že obvinený svojím konaním naplnil zákonné znaky skutkovej podstaty prečinu ublíženia na zdraví podľa § 156 ods. 1 Tr. zákona a vo veci nie je dôvod na zastavenie trestného stíhania z iného dôvodu, prípadne na iné rozhodnutie.

Do spisového materiálu bol zabezpečený tak ako je to vyššie uvedené úmrtný list matričného úradu v XXXXX, XXXXX, číslo registra S 40/2015, z ktorého je zrejmé, že obvinený XXXXX dňa 30.11.2015 zomrel v meste  XXXXX.

V zmysle ustanovenia § 215 odseku 1 písmena d/ Trestného poriadku prokurátor zastaví trestné stíhanie, ak je neprípustné z niektorého dôvodu uvedeného v ustanovení § 9 Trestného poriadku. Ustanovenie § 9 Trestného poriadku definuje zákonné podmienky neprípustnosti trestného stíhania. Podľa § 9 odseku 1 písmena d/ Trestného poriadku trestné stíhania nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Vzhľadom na preukázané skutočnosti som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

- Andrea Kralj 
prokurátorka